《贵阳雅颂二十四首同翠渠作 其十一 缮城禦侮》
明代·祁顺

易辞重设险，孟氏论地利。时哉大道隐，城郭非末事。

矧兹西南镇，四境防丑类。垣墉日脩缮，外侮那敢至。

韬钤属大才，无患由有备。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。